Hockey Rani Rampal nominated for world games athlete of the year
‘वर्ल्ड गेम्स एथलीट ऑफ द ईयर अवार्ड’ के लिए नामांकित हुई भारतीय महिला हॉकी टीम की कप्तान रानी रामपाल
रानी रामपाल का नाम ‘वर्ल्ड गेम्स एथलीट ऑफ द ईयर अवार्ड’ के लिए नामांकित हुआ है। अंतरराष्ट्रीय हॉकी महासंघ ने इस पुरस्कार के लिए रानी का नाम भेजा है। इस अवार्ड के लिए अलग-अलग अंतरराष्ट्रीय खेल संघों ने 25 खिलाड़ियों के नाम भेजें हैं।
भारतीय महिला हॉकी टीम की कप्तान रानी रामपाल का नाम वर्ल्ड गेम्स एथलीट ऑफ द ईयर-2019 अवॉर्ड के लिए नामांकित किया गया हैं। इस पुरस्कार के लिए अंतरराष्ट्रीय हॉकी महासंघ ने रानी का नाम आगे भेजा है। रानी की कप्तानी में भारतीय टीम ने ओलम्पिक-2020 के लिए क्वॉलिफाई किया है। इस अवॉर्ड के लिए 25 खिलाड़ियों का नाम 25 अलग-अलग खेलों से आया है। पिछले साल मारिया चेरनोवा और जियोर्जी पटारिया( एक्रोबैटिक जिम्नास्टिक) की रूसी जोड़ी को यह अवार्ड मिला था। उन्हें कुल 159,348 वोट मिले थे। इन दोनों के बाद दूसरे स्थान पर अमेरिका की पावर लिफ्टर जेनिफर थॉमसन रही थीं जिन्हें एक लाख 52 हजार 685 वोट मिले थे। इन दोनों के बाद दूसरे स्थान पर अमेरिका की पावर लिफ्टर जेनिफर थॉमसन रही थीं जिन्हें एक लाख 52 हजार 685 वोट मिले थे।
हॉकी इंडिया का कहना है कि रानी के शानदार प्रदर्शन और बेहतरीन उदाहरण के साथ टीम की अगुआई करने की उनकी कला की वजह से ही उनका नाम इस सम्मान के लिए भेजा गया है। हॉकी इंडिया के अध्यक्ष मोहम्मद मुश्ताक अहमद ने कहा कि हॉकी इंडिया ने रानी रामपाल का नाम वर्ल्ड गेम्स एथलीट ऑफ द ईयर 2019 के लिए नॉमिनेट किया है। इस सम्मान के लिए जिन 25 खिलाड़ियों के चयन किया गया है उनमें विजेता कौन होगा इसका फैसला वोटिंग के जरिए किया जाएगा। ये वोटिंग ऑनलाइन की जाएगी जिसकी आखिरी तारीफ 20 जनवरी है।
मुश्ताक अहमद ने आगे बताते हुए कहा कि हम आशा करते हैं कि इस नॉमिनेशन से कई युवा खिलाड़ियों को प्रेरणा मिलेगी जो रानी की तरह की हॉकी में अपना नाम रोशन करना चाहती हैं। हम हर हॉकी प्रेमी से आग्रह करते हैं कि वो रानी रामपाल के लिए वोट करें साथ ही उन्हें सपोर्ट करते रहें क्योंकि इस वक्त भारतीय महिला हॉकी टीम 2020 टोक्यो ओलंपिक की तैयारी कर रही है।
आज रात 10:38 बजे शुरू होगा मांद्य चंद्र ग्रहण; चांद के आगे छाएगी धूल जैसी परत
पाकिस्तान की एक और नापाक हरकत: पुंछ जिले के गुलपुर सेक्टर में बरसाए मोर्टार, दो पोर्टरों की मौत, दो घायल